Oficialusis leidinys L 224 , 06/09/2003 p. 0029 - 0031



Komisijos direktyva 2003/81/EB 2003 m. rugsėjo 5 d. iš dalies pakeičianti Tarybos direktyvą 91/414/EEB, kad būtų įrašytos veikliosios medžiagos molinatas, tiramas ir ziramas (Tekstas svarbus EEE) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką [1] su paskutiniais pakeitimais, padarytais Komisijos direktyva 2003/79/EB [2], ypač į jos 6 straipsnio 1 dalį, kadangi: (1) 1992 m. gruodžio 11 d. Komisijos reglamente (EEB) Nr. 3600/92, nustatančiame išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles [3] su paskutiniais pakeitimais, padarytais Reglamentu (EB) Nr. 2266/2000 [4], pateiktas vertintinų veikliųjų medžiagų sąrašas dėl jų galimo įrašymo į Direktyvos 91/414/EEB I priedą. Tame sąraše yra molinatas, tiramas ir ziramas. (2) tų veikliųjų medžiagų poveikis žmonių sveikatai ir aplinkai kelių pranešėjų siūlomais naudojimo atvejais buvo įvertintas pagal Reglamente (EEB) Nr. 3600/92 nustatytas nuostatas. Pagal 1994 m. balandžio 27 d. Komisijos reglamentą (EB) Nr. 933/94, nustatantį augalų apsaugos produktų veikliąsias medžiagas ir skiriantį ataskaitų rengėjas valstybes nares Komisijos reglamentui (EEB) Nr. 3600/92 įgyvendinti [5], su paskutiniais pakeitimais, padarytais Reglamentu (EB) Nr. 2230/95 [6], buvo paskirtos šios valstybės narės pranešėjos, kurios savo ruožtu pateikė Komisijai atitinkamas įvertinimo ataskaitas ir rekomendacijas pagal Reglamento (EEB) Nr. 3600/92 7 straipsnio 1 dalies c punktą. Molinatui – valstybė narė pranešėja Portugalija, o visa reikalinga informacija buvo pateikta 1998 m. lapkričio 30 d. Tiramui – valstybė narė pranešėja Belgija, o visa reikalinga informacija buvo pateikta 1998 m. sausio 15 d. Ziramui – valstybė narė pranešėja Belgija, o visa reikalinga informacija buvo pateikta 1998 m. birželio 9 d. (3) tas įvertinimo ataskaitas peržiūrėjo valstybės narės ir Komisija Maisto grandinės ir gyvūnų sveikatos nuolatiniame komitete. (4) visų veikliųjų medžiagų peržiūros buvo baigtos 2003 m. liepos 4 d. pateikiant Komisijos molinato, tiramo ir ziramo peržiūros ataskaitas. (5) molinato, tiramo ir ziramo peržiūros metu nenustatyta jokių neišspręstų klausimų arba problemų, dėl kurių reikėtų konsultuotis su Augalų moksliniu komitetu. (6) atlikus įvairius patikrinimus paaiškėjo, kad savo sudėtyje molinato, tiramo arba ziramo turintys augalų apsaugos produktai apskritai galėtų atitikti Direktyvos 91/414/EEB 5 straipsnio 1 dalies a ir b punktų reikalavimus, ypač tais naudojimo atvejais, kurie buvo patikrinti ir išsamiai aprašyti Komisijos peržiūros ataskaitoje. Dėl to šias veikliąsias medžiagas tikslinga įrašyti į I priedą siekiant užtikrinti, kad augalų apsaugos produktai, savo sudėtyje turintys minėtų veikliųjų medžiagų, visose valstybėse narėse galėtų būti įregistruojami laikantis tos direktyvos nuostatų. (7) prieš įrašant veikliąją medžiagą į I priedą turėtų būti skirta pakankamai laiko, kad valstybės narės ir suinteresuotos šalys galėtų pasirengti vykdyti naujus reikalavimus, susijusius su įrašymu. (8) po įrašymo būtinas tinkamas laikotarpis, kad valstybės narės galėtų įgyvendinti Direktyvos 91/414/EEB nuostatas dėl augalų apsaugos produktų, savo sudėtyje turinčių molinato, tiramo arba ziramo, o svarbiausia peržiūrėti esamas registracijas, kad būtų užtikrinta, jog yra įvykdytos Direktyvos 91/414/EEB I priede nustatytos sąlygos dėl tų veikliųjų medžiagų. Ilgesnis laikotarpis turėtų būti suteiktas išsamiems kiekvieno augalų apsaugos produkto dokumentams pateikti ir įvertinti pagal Direktyvoje 91/414/EEB nustatytus vienodus principus. (9) dėl to Direktyva 91/414/EEB turėtų būti iš dalies atitinkamai keičiama. (10) šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę, PRIĖMĖ ŠIĄ DIREKTYVĄ: 1 straipsnis Direktyvos 91/414/EEB I priedas yra iš dalies keičiamas, kaip nurodyta šios direktyvos priede. 2 straipsnis Valstybės narės priima ir paskelbia įstatymus ir kitus teisės aktus, kurie, įsigalioję ne vėliau kaip iki 2005 m. sausio 31 d., įgyvendina šią direktyvą. Apie tai jos nedelsdamos praneša Komisijai. Jos tas nuostatas taiko nuo 2005 m. vasario 1 d. Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės. 3 straipsnis 1. Valstybės narės peržiūri kiekvieno augalų apsaugos produkto, savo sudėtyje turinčio molinato, tiramo arba ziramo registraciją, kad būtų laikomasi laikomasi Direktyvos 91/414/EEB I priede išdėstytų sąlygų, susijusių su šiomis medžiagomis. Prireikus jos, ne vėliau kaip iki 2005 m. sausio 31 d., iš dalies pakeičia arba panaikina registracijas pagal Direktyvos 91/414/EEB nuostatas. 2. Visus registruotus augalų apsaugos produktus, savo sudėtyje turinčius vienintelės veikliosios medžiagos molinato, tiramo arba ziramo arba kaip vienos iš kelių veikliųjų medžiagų, kurių visos į Direktyvos 91/414/EEB I priedą buvo įrašytos ne vėliau kaip iki 2004 m. liepos 31 d., valstybės narės, taikydamos Direktyvos 91/414/EEB VI priede numatytus vienodus principus, įvertina iš naujo pagal dokumentus, atitinkančius tos direktyvos III priedo reikalavimus. Remdamosi šiuo įvertinimu, jos nusprendžia, ar produktas atitinka Direktyvos 91/414/EEB 4 straipsnio 1 dalies b, c, d ir e punktų sąlygas. Prireikus jos, ne vėliau kaip iki 2008 m. liepos 31 d., iš dalies pakeičia arba panaikina registraciją. 4 straipsnis Ši direktyva įsigalioja 2004 m. rugpjūčio 1 d. 5 straipsnis Ši direktyva skirta valstybėms narėms. Priimta Briuselyje, 2003 m. rugsėjo 5 d. Komisijos vardu David Byrne Komisijos narys [1] OL L 230, 1991 8 19, p. 1. [2] OL L 205, 2003 8 14, p. 16. [3] OL L 366, 1992 12 15, p. 10. [4] OL L 259, 2000 10 13, p. 27. [5] OL L 107, 1994 4 28, p. 8. [6] OL L 225, 1995 9 22, p. 1. -------------------------------------------------- PRIEDAS "Direktyvos 91/414/EEB I priedo lentelės pabaigoje įrašomos šios eilutės: Nr. | Įprastas pavadinimas, identifikavimo numeriai | IUPAC pavadinimas | Grynumas | Įsigalioja | Įrašymo termino pabaiga | Konkrečios nuostatos | 72 | Molinatas CAS Nr. 2212–67–1 CIPAC Nr. 235 | S-etilazepan-1-karbotioatas; S-etilperhidroazepin-1- karbotioatas; S-etilperhidroazepin-1-tiokarboksilatas | 950 g/kg | 2004 m. rugpjūčio 1 d. | 2014 m. liepos 31 d. | Galima įregistruoti tik kaip herbicidą. Siekiant įgyvendinti VI priede nustatytus vienodus principus, atsižvelgiama į molinato peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2003 m. liepos 4 d., išvadas, ypač į jos I ir II priedėlius. Atlikdamos šį bendrą įvertinimą: valstybės narės ypatingą dėmesį turi skirti galimam požeminio vandens užteršimui, kai veiklioji medžiaga yra naudojama regionuose, kuriuose vyrauja pažeidžiamo dirvožemio ir (arba) klimato sąlygos. Kai kuriais atvejais, registracijos sąlygose turėtų būti numatytos riziką mažinančios priemonės,valstybės narės ypatingą dėmesį turėtų skirti tam, kad veiklioji medžiagą gali būti pernešama oru nedideliais atstumais. | 73 | Tiramas CAS Nr. 137–26–8 CIPAC Nr. 24 | Tetrametiltiuramdisulfidas; bis(dimetiltiokarbamoil)-disulfidas | 960 g/kg | 2004 m. rugpjūčio 1 d. | 2014 m. liepos 31 d. | Galima įregistruoti tik kaip fungicidą arba repelentą. Siekiant įgyvendinti VI priede nustatytus vienodus principus, atsižvelgiama į tiramo peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2003 m. liepos 4 d., išvadas, ypač į jos I ir II priedėlius. Atlikdamos šį bendrą įvertinimą: valstybės narės ypatingą dėmesį turėtų skirti vandens organizmų apsaugai. Prireikus turėtų būti taikomos riziką mažinančios priemonės,valstybės narės ypatingą dėmesį turėtų skirti mažųjų žinduolių ir paukščių apsaugai, kai medžiaga naudojama pavasarį sėklai apdoroti. Prireikus turėtų būti taikomos riziką mažinančios priemonės. | 74 | Ziramas CAS Nr. 137–30–4 CIPAC Nr. 31 | Cinko bis(dimetildithio karbamatas) | 950 g/kg (FAO specifikacija) Arsenas: ne daugiau kaip 250 mg/kg Vanduo: ne daugiau kaip 1,5 % | 2004 m. rugpjūčio 1 d. | 2014 m. liepos 31 d. | Galima įregistruoti tik kaip fungicidą arba repelentą. Siekiant įgyvendinti VI priede nustatytus vienodus principus, atsižvelgiama į ziramo peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2003 m. liepos 4 d., išvadas, ypač į jos I ir II priedėlius. Atlikdamos šį bendrą įvertinimą: valstybės narės ypatingą dėmesį turėtų skirti netikslinių nariuotakojų ir vandens organizmų apsaugai. Prireikus turėtų būti taikomos riziką mažinančios priemonės,valstybės narės turėtų stebėti vartotojų ūmaus poveikio per maistą situaciją, atsižvelgiant į būsimus didžiausios likučių koncentracijos pakeitimus. | --------------------------------------------------